يوم اكتشفت أن ريلها بيتزوج عليها واجهته وبكل وقاحة قالها أن هالكلام صحيح وأنه بيتزوج حزتها دقت على أبوها وقالت له طرشلي فلوس أبوي عشان اقصلي تذكرة سفر عشان تسير عند أهلها أبوها سألها ليش وقالت له خلاص أبا اتطلق من هريال وخلي الحيوانة الي بياخذها تربي بناته حاول أبوها يهديها بس يوم شافها مصممة كلم ريلها وقاله يرد بنته عنده بيت أبوها مفتوح لها ويخلي بناته عنده وكل واحد فطريجه ريلها رفض فطرشلها أبوها فلوس وقصت التذكرة ويوم طلعت فالتكسي متوجهة للمطار قالت حق ريلها انا سايرة عند اهلي الحين واباك تطرشلي ورقتي وخلي حرمتك تربي بناتك بنشوفها اذا بتستحملهم المهم يوم سارت عند أهلها البنات سارن عند يدهم يشتكون عنده على ابوهم وابوه انصحه يرد شوق وينسى موضوع الزوجة الثانية وهو رفض قال بتزعل يومين وبترد وتزوج وشوق طلبت منه يطلقها ورفض يطلقها وقال حق أبوها انا مابطلقها إذا هي تبا تتطلق خليها ترفع قضية فالمحكمة المهم شوق قالت برايك انا مابرفع عليك قضية بس مابرد لك بيلس فبيت أبوي ويوم خبرت بناتها هالكلام قالوا بنطفر بحرمته لين يطلقها ويرد أمي وعاد وحدة من بناتها أستاذة فالغياض يلست تطفر بحرمة أبوها سنة كاملة لين انفجرت وقالت خلاص طلقني مايسوى علي هالعيشة وفعلا طلقها عقب سنة من الزواج خلال هالسنة شو سوت شوق وهي فبيت أبوها بخبركم فالجزء الثالث من القصة